ROZHODNUTIE RADY 2008/482/SZBP
z 23. júna 2008,
ktorým sa mení a dopĺňa rozhodnutie 2008/134/SZBP o policajnej misii Európskej únie na palestínskych územiach
RADA EURÓPSKEJ ÚNIE,
so zreteľom na jednotnú akciu Rady 2005/797/SZBP zo 14. novembra 2005 o policajnej misii Európskej únie na palestínskych územiach (1), a najmä na jej článok 14 ods. 2 v spojení s článkom 23 ods. 2 druhou zarážkou Zmluvy o Európskej únii,
keďže:
(1)
Rada 14. novembra 2005 prijala jednotnú akciu 2005/797/SZBP, ktorou sa na obdobie troch rokov zriaďuje policajná misia Európskej únie na palestínskych územiach (EUPOL COPPS). Operačná fáza EUPOL COPPS sa začala 1. januára 2006.
(2)
Rada 18. februára 2008 prijala rozhodnutie 2008/134/SZBP, ktorým sa vykonáva jednotná akcia 2005/797/SZBP o policajnej misii Európskej únie na palestínskych územiach (2), v ktorom stanovila finančnú referenčnú sumu na pokrytie výdavkov spojených s EUPOL COPPS na obdobie od 1. marca 2008 do 31. decembra 2008.
(3)
Finančná referenčná suma určená pre EUPOL COPPS by sa mala zvýšiť, aby sa umožnilo posilnenie jej činností,
ROZHODLA TAKTO:
Článok 1
Článok 1 rozhodnutia 2008/134/SZBP sa nahrádza takto:
„Článok 1
Finančná referenčná suma určená na pokrytie výdavkov spojených s policajnou misiou Európskej únie na palestínskych územiach (EUPOL COPPS) od 1. marca 2008 do 31. decembra 2008 je 6 000 000 EUR.“
Článok 2
Toto rozhodnutie nadobúda účinnosť dňom jeho prijatia.
Článok 3
Toto rozhodnutie sa uverejní v Úradnom vestníku Európskej únie.
V Luxemburgu 23. júna 2008